Document ID: 31989D0255

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Μαρτίου 1989
για την εκκαθάριση των λογαριασμών ορισμένων κρατών μελών βάσει των δαπανών επισιτιστικής βοήθειας σε γεωργικά προϊόντα των οικονομικών ετών 1980, 1981, 1982 και 1983
(Τα κείμενα στην αγγλική, γαλλική, ιταλική και ολλανδική γλώσσα είναι τα μόνα αυθεντικά)
(89/255/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2681/74 του Συμβουλίου της 21ης Οκτωβρίου 1974 περί κοινοτικής χρηματοδοτήσεως των δαπανών που προκύπτουν από την προμήθεια γεωργικών προϊόντων βάσει της επισιτιστικής βοήθειας (1), και ιδίως το άρθρο 3 παράγραφος 2 δεύτερη περίπτωση,
τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ),
Εκτιμώντας:
ότι, σύμφωνα με το άρθρο 7 του κανονισμού (ΕΟΚ) αριθ. 249/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 681/86 (3), τα κράτη μέλη διαβίβασαν στην Επιτροπή τα δικαιολογητικά που είναι αναγκαία για την εκκαθάριση των λογαριασμών·
ότι δεν είναι δυνατό να χρησιμοποιηθούν κατά την έννοια του άρθρου 1 του κανονισμού (ΕΟΚ) αριθ. 249/77 παρά μόνο οι καθαρές ποσότητες που αναλαμβάνονται από τον αποδέκτη της βοήθειας στο σημείο παραδόσεως που προβλέπεται από την κοινοτική ρύθμιση·
ότι η χρηματοδότηση παρεμβαίνει σε συνάρτηση με τις διατάξεις των κανονισμών περί συγκέντρωσης και προκήρυξης διαγωνισμών για κάθε ενέργεια σύμφωνα με τους κανόνες που εφαρμόζονται καθώς και με τις διατάξεις των κανονισμών (ΕΟΚ) αριθ. 1974/80 της Επιτροπής της 22ας Ιουλίου 1980 περί γενικών λεπτομερειών εφαρμογής για την εκτέλεση ορισμένων ενεργειών επισιτιστικής βοήθειας με τη μορφή σιτηρών και ορύζης (4) και (ΕΟΚ) αριθ. 1354/83 της Επιτροπής της 17ης Μαΐου 1983 για τις γενικές λεπτομέρειες της διακίνησης και της χορήγησης αποκορυφωμένου γάλακτος σε σκόνη, βουτύρου και βουτυρελαίου στο πλαίσιο της επισιτιστικής βοήθειας (5)·
ότι το τμήμα των δαπανών δεν ανταποκρίνεται στην έννοια αυτή και δεν μπορεί να χρηματοδοτηθεί· ότι πρόκειται, για το Βέλγιο 320 573 βελγικά φράγκα για το 1980, 531 893 βελγικά φράγκα για το 1981, 32 987 βελγικά φράγκα για το 1982 και 4 492 219 βελγικά φράγκα για το 1983· για την Ιταλία 149 156 750 ιταλικές λίρες για το 1982 και 244 340 322 ιταλικές λίρες για το 1983· για το Ηνωμένο Βασίλειο 315 λίρες στερλίνες για το 1980, 81 153,93 λίρες στερλίνες για το 1982 και 24 427,30 λίρες στερλίνες για το 1983· για τη Γαλλία 132 566,07 γαλλικά φράγκα για το 1980, 824,72 γαλλικά φράγκα για το 1981, 14 475,85 γαλλικά φράγκα για το 1982 και 2 695 452,07 γαλλικά φράγκα για το 1983 και για τις Κάτω Χώρες 7 948,94 ολλανδικά φιορίνια για το 1980 και 7 671,67 ολλανδικά φιορίνια για το 1982·
ότι οι επιφυλάξεις που διατυπώνονται στα σημεία 7 και 8 του παραρτήματος της απόφασης 83/548/ΕΟΚ της Επιτροπής της 7ης Νοεμβρίου 1983 περί της εκκαθαρίσεως των λογαριασμών του οικονομικού έτους 1975 (6), που υποβλήθηκαν από το Βασίλειο του Βελγίου στα πλαίσια των δαπανών επισιτιστικής βοήθειας σε γεωργικά προϊόντα, μπορούν να αρθούν·
ότι οι επιφυλάξεις που διατυπώνονται στα σημεία 6, 7 και 8 του παραρτήματος της απόφασης 84/591/ΕΟΚ της Επιτροπής της 12ης Νοεμβρίου 1984 περί της εκκαθαρίσεως των λογαριασμών του οικονομικού έτους 1976 (7), που υποβλήθηκαν από το Βέλγιο στο πλαίσιο των δαπανών επισιτιστικής βοήθειας σε γεωργικά προϊόντα μπορούν να αρθούν·
ότι η επιφύλαξη που διατυπώνεται στο σημείο 7 του παραρτήματος της απόφασης 84/593/ΕΟΚ της Επιτροπής της 12ης Νοεμβρίου 1984 περί της εκκαθαρίσεως των λογαριασμών του οικονομικού έτους 1978 (8), που υποβλήθηκαν από το Βέλγιο στο πλαίσιο των δαπανών επισιτιστικής βοήθειας σε γεωργικά προϊόντα μπορεί να αρθεί·
ότι, βάσει των ελέγχων που πραγματοποιήθηκαν, πρέπει να αναγνωρισθεί για το Βέλγιο, όσον αφορά το 1981, ένα συμπληρωματικό ποσό 1 139 507 βελγικών φράγκων που αποτελεί αντικείμενο κοινοτικής χρηματοδότησης·
ότι, όσον αφορά το οικονομικό έτος 1980, πρέπει να διατυπωθεί μια επιφύλαξη σχετικά με την εκκαθάριση για την ενέργεια βοήθειας που αφορά 1 300 τόνους βουτυρελαίου, η οποία πραγματοποιήθηκε δυνάμει του κανονισμού (ΕΟΚ) αριθ. 2494/79 από το Βέλγιο·
ότι, όσον αφορά το οικονομικό έτος 1982, πρέπει να διατυπωθούν επιφυλάξεις σχετικά με την εκκαθάριση για τις ενέργειες βοήθειας που πραγματοποιήθηκαν από το Βέλγιο, κυρίως αυτές που προκύπτουν από τον κανονισμό (ΕΟΚ) αριθ. 2936/81 - παρτίδες AK, AL, AH και AI (2 000 τόνοι αποκορυφωμένου γάλακτος σε σκόνη), κανονισμός (ΕΟΚ) αριθ. 93/82 (974 τόνοι αλευριού), κανονισμός (ΕΟΚ) αριθ. 3611/81 και κανονισμός (ΕΟΚ) αριθ. 1058/82 (550 τόνοι αλευριού)·
ότι, όσον αφορά το οικονομικό έτος 1983, πρέπει να διατυπωθεί επιφύλαξη σχετικά με την εκκαθάριση για την ενέργεια βοήθειας 500 τόνων/παρτίδα G αποκορυφωμένου γάλακτος σε σκόνη, που πραγματοποιήθηκε από το Βέλγιο κατ' εφαρμογή του κανονισμού (ΕΟΚ) αριθ. 2600/81·
ότι οι επιφυλάξεις που διατυπώνονται στο σημείο 6 των αποφάσεων της Επιτροπής της 12ης Νοεμβρίου 1984 περί της εκκαθαρίσεως των λογαριασμών των οικονομικών ετών 1976 και 1979 (1) που υποβλήθηκαν από την Ιταλία στο πλαίσιο των δαπανών επισιτιστικής βοήθειας σε γεωργικά προϊόντα, μπορούν να αρθούν·
ότι πρέπει να αναγνωρισθεί για την Ιταλία ένα συμπληρωματικό ποσό 12 716 000 ιταλικών λιρών σχετικά με την διαφορά μεταξύ των συμψηφιζομένων δαπανών στον προϋπολογισμό των Κοινοτήτων και των δαπανών που δηλώθηκαν για την εκκαθάριση των λογαριασμών ·
ότι, υπό το φως των ελέγχων που πραγματοποιήθηκαν, πρέπει να αναγνωρισθεί για την Ιταλία, όσον αφορά το 1983, ένα συμπληρωματικό ποσό 6 058 883 ιταλικών λιρών που αποτελεί αντικείμενο κοινοτικής χρηματοδότησης·
ότι, όσον αφορά το οικονομικό έτος 1980, πρέπει να διατυπωθεί μια επιφύλαξη σχετικά με την εκκαθάριση για την ενέργεια βοήθειας, η οποία πραγματοποιήθηκε από την Ιταλία κατ' εφαρμογή της αποφάσεως 76/748/ΕΟΚ της Επιτροπής της 13ης Σεπτεμβρίου 1976 περί χορηγήσεως 3 750 τόνων ρυζιού στη Νιγηρία, εν αναμονή αποφάσεως σχετικά με τη δίκη που εκκρεμεί ενώπιον του Δικαστηρίου·
ότι πρέπει να διατυπωθεί μια επιφύλαξη σχετικά με την εκκαθάριση για τις ενέργειες που πραγματοποιήθηκαν από το Ηνωμένο Βασίλειο σύμφωνα με τους κανονισμούς (ΕΟΚ) αριθ. 30/83 - παρτίδα Η και (ΕΟΚ) αριθ. 516/83 - παρτίδα ΑΑ·
ότι οι επιφυλάξεις που διατυπώνονται στις αποφάσεις της Επιτροπής σχετικά με τις εκκαθαρίσεις των λογαριασμών που υποβλήθηκαν από τη Γαλλία στο πλαίσιο των δαπανών επισιτιστικής βοήθειας σε γεωργικά προϊόντα για την εκτέλεση 1970/71 - απόφαση αριθ. 76/64/ΕΟΚ της 18ης Δεκεμβρίου 1975 (2) και για τα οικονομικά έτη 1973 - απόφαση αριθ. 76/94/ΕΟΚ της 1ης Δεκεμβρίου 1975 (3), 1974 - απόφαση αριθ. 77/755/ΕΟΚ της 22ας Νοεμβρίου 1977 (4), 1975 - απόφαση αριθ. 83/549/ΕΟΚ της 7ης Νοεμβρίου 1983 (5), 1976 - απόφαση αριθ. 84/602/ΕΟΚ της 12ης Νοεμβρίου 1984 (6), 1979 - απόφαση αριθ. 84/605/ΕΟΚ της 12ης Νοεμβρίου 1984 (7), μπορούν να αρθούν· ότι προκύπτει συμπληρωματική χρηματοδότηση 12 743,48 γαλλικών φράγκων·
ότι, υπό το φως των ελέγχων που πραγματοποιήθηκαν, πρέπει να αναγνωρισθεί για τη Γαλλία, όσον αφορά το 1980, ένα συμπληρωματικό ποσό 135 980,95 γαλλικών φράγκων και όσον αφορά το 1982 ένα συμπληρωματικό ποσό 184 246,13 γαλλικών φράγκων, που αποτελεί αντικείμενο κοινοτικής χρηματοδότησης·
ότι πρέπει να διατυπωθεί μια επιφύλαξη σχετικά με τις δαπάνες που δηλώθηκαν από τη Γαλλία για τα οικονομικά έτη 1982 και 1983 σχετικά με τις ενέργειες βοήθειας σε γαλακτοκομικά προϊόντα που προέρχονται από αποθέματα παρεμβάσεως·
ότι, όσον αφορά το οικονομικό έτος 1982, πρέπει να διατυπωθεί μια επιφύλαξη σχετικά με την εκκαθάριση που αφορά 181 308,18 γερμανικά μάρκα για την ενέργεια βοήθειας που πραγματοποιήθηκε από τη Γαλλία κατ' εφαρμογή του κανονισμού (ΕΟΚ) αριθ. 2186/82 - 10 000 τόνοι μαλακού σίτου στο Ζαΐρ·
ότι, όσον αφορά το οικονομικό έτος 1983, πρέπει να διατυπωθεί μια επιφύλαξη σχετικά με την εκκαθάριση για τις ενέργειες που πραγματοποιήθηκαν από τη Γαλλία, κυρίως αυτές που προκύπτουν από τους κανονισμούς 298/83 - παρτίδα V - 175 τόνοι βουτυρέλαιο - Γουινέα Μπισσάου -, αριθ. 1530/83 - παρτίδα C - 240 τόνοι βουτυρέλαιο PAM -, αριθ. 2433/83 - παρτίδα Α - 345 τόνοι βουτυρέλαιο - Τυνησία -, αριθ. 2434/83 - παρτίδα Α - 1 000 τόνοι αποκορυφωμένου γάλακτος σε σκόνη - Τυνησία -, αριθ. 1630/82 - 20 000 τόνοι μαλακού σίτου - UNGCR -, αριθ. 2779/83 - 5 748,516 τόνοι αλευριού - Αίγυπτος - και αριθ. 1611/83 - 15 000 τόνοι αραβόσιτος - Μοζαμβίκη·
ότι υπό το φως των ελέγχων που πραγματοποιήθηκαν, πρέπει να αναγνωρισθεί στις Κάτω Χώρες, συμπληρωματικό ποσό 26 516,70 ολλανδικών φιορινιών που αποτελεί αντικείμενο κοινοτικής χρηματοδότησης·
ότι τα κράτη μέλη ενημερώθηκαν λεπτομερώς για τις διορθώσεις των λογαριασμών τους κατέστησαν γνωστή τη θέση της όσον αφορά το θέμα αυτό·
ότι η παρούσα απόφαση δεν θίγει τις οικονομικές συνέπειες που προκύπτουν από μια μεταγενέστερη εκκαθάριση λογαριασμών, από τις τρέχουσες έρευνες κατά την ημερομηνία έκδοσης της παρούσας απόφασης, από τις ανωμαλίες κατά την έννοια του άρθρου 8 του κανονισμού (ΕΟΚ) αριθ. 729/70 του Συμβουλίου (8), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (9), ή από τις αποφάσεις του Δικαστηρίου στις υποθέσεις που εκκρεμούν επί του παρόντος και αφορούν θέματα, τα οποία αποτελούν το αντικείμενο της παρούσας απόφασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εκκαθάριση των λογαριασμών των κρατών μελών, οι οποίοι αφορούν τις δαπάνες που χρηματοδοτήθηκαν στο πλαίσιο της επισιτιστικής βοήθειας σε γεωργικά προϊόντα κατά τη διάρκεια των οικονομικών ετών 1980, 1981, 1982 και 1983, πραγματοποιείται όπως αναφέρεται στα παραρτήματα της παρούσας απόφασης.
Άρθρο 2
Τα μη χρηματοδοτούμενα καθαρά ποσά που επιβαρύνουν τα κράτη μέλη είναι τα εξής:
Βέλγιο: 37 192 506 βελγικά φράγκα,
Ιταλία: 374 722 199 ιταλικές λίρες,
Ηνωμένο Βασίλειο: 105 896,23 λίρες στερλίνες,
Γαλλία: 2 510 348,15 γαλλικά φράγκα.
Άρθρο 3
Το καθαρό ποσό που πρέπει να αναγνωρισθεί ως συμπληρωματικό στις Κάτω Χώρες είναι 10 896,09 ολλανδικά φιορίνια.
Άρθρο 4
Τα ποσά που αναφέρονται στο άρθρο 2 καταβάλλονται στους λογαριασμούς της Επιτροπής εντός προθεσμίας ενός μηνός που υπολογίζεται από την κοινοποίηση της παρούσας απόφασης.
Άρθρο 5
Η παρούσα απόφαση απευθύνεται στο Βασίλειο του Βελγίου, στην Ιταλική Δημοκρατία, στο Ηνωμένο Βασίλειο, στη Γαλλική Δημοκρατία και στο Βασίλειο των Κάτω Χωρών.
Βρυξέλλες, 28 Μαρτίου 1989.

Labels: 2
15
4
5